Jamblicho

**Jamblicho** ([jám-bli-ko]; , , nascite in 250 a Chalcis in Syria, morite in 325) esseva un philosopho neoplatonic.

Ille entrava circa le etate de 30 annos in le schola roman de Porphyrio de Tyro (ipse un studente de Plotino) e retornava depost a Syria pro inseniar philosophia in Apamea a un data incognite. Jamblicho es assi le tertie maestro neoplatonic, post Plotino e Porphyrio.

## Biographia
Super la vita de Jamblicho de Chalcis, pauc elementos biographic es cognite. Circa cinquanta annos separava su nascentia de cello de Plotino (206-270), e il ha circa dece-cinque annos inter Porphyrio e su studente Jamblicho. Le differentia de etate inter le maestro e le discipulo esseva tenue viste que illes esseva de etate adulte. Ita circa le etate de trenta partiva Jamblicho a Roma pro perfectionar su education philosophic apud Porphyrio. Iste habeva aperite un schola a Roma post le decesso de su maestro Plotino in 270 in Campania, pauc post le assassinato del imperator Gallieno qui le habeva protegite.

## Le pensata de Jamblicho
In prime loco il necessita notar que Jamblicho esseva un compilator. Ille reporta le doctrinas que ille admira e on pote mesmo creder que su *Exhortation al philosophia (Protreptico)* es in effecto un obra scribite per Aristotele. Tamen on pote discerner duo themas proprie a Jamblicho: un conception particular del anima, e la theurgia.

### Le ''Timeo'' de Platon e mathematica

Le doctrina de Jamblicho super le anima es sin dubita inspirate per le *Timeo* de Platon, in qual texto le autor depinge le anima como le mediation inter lo intelligibile indivisibile – le idea – e lo sensibile divisibile e multiple. Le anima assecura alora le cohesion interne del universo (on pote associar iste thema a illo de Eros apud Platon in le *Symposio*). Como interpreta Jamblicho iste function del anima? Qual es le instrumento del anima per rationalisar lo sensibile, multiple e cambiante? Secundo Jamblicho, le mathematica es le medio per qual le anima da unitate a lo diverse e es capabile de rationalisar le ordine de lo sensibile.

### Le Theurgia
Le secunde interesse de Jamblicho tende al theurgia. In iste materia ille se separa de Plotino, secundo qui tal attitude esserea irrational. Le theurgia es un assortimento de practicas mystic, de rituales visante a un fusion mystic con lo ineffabile. Secundo Jamblicho, le theurgia es, non un gruppo de superstitiones, ma un medio per que le anima pote divinisar se per un graduate serie de ritos terminante in un ecstase mystic. Iste ecstase nulle habilita le homines de dominar le deos; plus tosto, ille resulta de un retrocession divin que permitteva al homines de scander le grados. Le disposition al ritual veni ex le deos qui procede emanativemente.

Tamen, Jamblicho non attingeva a unificar su mystica e su philosophia. Non usque le tempo del Proclo e del Damascio se disveloppava un theologia negative cuje elementos reflecteva le influentia del hermetismo, del rationalismo theologic de Augustino de Hippo, e del effortio del imperator Juliano de paganisar de nove le imperio.

## Obras

* *Collection *(synagoge)* de opiniones pythagoric.* (Include "De vita pythagorica".)
* *Protreptico* (Exhortation al philosophia).
* *De communi mathematica scientia.*
* *Commentario super le introduction arithmetic del Nicomacho.*
* *Le mysterios de Egypto.*
* *Tractato del Anima.*
* *Theologumena arithmeticae.*